《醉后放歌》
宋代·周密

冷风如冰月如水，夜久霜寒倚秋桂。酒樽已眠人未睡，闲与孤蛩各言志。

宇宙宽闲容我辈，千古万古同一致。天上人间好恶异，君子小人常倒置。

不愿建侯游万里，金印红旗拥千骑。不愿闻鸡五更起，衮绣传呼趋九陛。

惟愿擘画千百岁，坐见无怀大庭氏。不须结绳与画地，何者为愚何者智。

不蚕而衣不耕刈，不暑不寒春泄泄。有酒如江碧浮蚁，一瓢日日江头醉。

醉后长歌语流丽，歌声透天天为喜。赐我三元九霞佩，佩之乘风御清气。

虎豹遁迹鬼神避，意之所之身即至。竦身蜚出扶摇外，直到天宫三十二。

作者简介：周密 （1232-1298），字公谨，号草窗，又号四水潜夫、弁阳老人、华不注山人，南宋词人、文学家。祖籍济南，流寓吴兴（今浙江湖州）。宋德右间为义乌县（今年内属浙江）令。入元隐居不仕。自号四水潜夫。他的诗文都有成就，又能诗画音律，尤好藏弃校书，一生著述较丰。著有《齐东野语》、《武林旧事》、《癸辛杂识》、《志雅堂要杂钞》等杂著数十种。其词远祖清真，近法姜夔，风格清雅秀润，与吴文英并称“二窗”，词集名《频洲渔笛谱》、《草窗词》。